José Madinabeitia

José Madinabeitia Ortiz de Zarate (Oñati, 1870eko urriaren 14a - Bilbo, 1923ko urtarrilaren 2a) gipuzkoar mediku eta politikari sozialista izan zen, Juan Madinabeitiaren anaia. Bilbon mediku zela, mende bukaeran politikan hasi zen. Sozialista izateagatik bezero kontserbadoreek alde egin zioten Bilbon zuen kontsultatik, eta orduan txiro eta behartsuenei zabaldu zizkien ateak. Kontsulta bat zabaldu zuen ondoren Eibarren; han gaixoei dohainik laguntzen zien. Bizkaiko meatzarien greba luzearen garaian, haien seme-alabez arduratu zen beste batzuekin batera, eta 200 bat haur jaso zituen Eibarrera. Eusko Ikaskuntza elkartearen sortzaileetakoa izan zen 1918. urtean. Bost urte geroago hil zen Bilbon.

Erreferentziak 

Gipuzkoako medikuak
Gipuzkoako politikariak
Eusko Ikaskuntzako kideak
Euskal Herriko sozialistak
Oñatiarrak
Bilbon hildakoak